CELEX: 32017D1245
Language: sk
Date: 2017-07-10 00:00:00
Title: Vykonávacie rozhodnutie Rady (SZBP) 2017/1245 z 10. júla 2017, ktorým sa vykonáva rozhodnutie 2013/255/SZBP o reštriktívnych opatreniach voči Sýrii

11.7.2017   
            
            
               SK
            
            
               Úradný vestník Európskej únie
            
            
               L 178/13
            
         VYKONÁVACIE ROZHODNUTIE RADY (SZBP) 2017/1245
   z 10. júla 2017,
   ktorým sa vykonáva rozhodnutie 2013/255/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (1), a najmä na jeho článok 30 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 31. mája 2013 prijala rozhodnutie 2013/255/SZBP o reštriktívnych opatreniach voči Sýrii.
            
         
               (2)
            
            
               Jedna osoba by už nemala byť vedená v zozname fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedenom v prílohe I k rozhodnutiu 2013/255/SZBP (ďalej len „zoznam“).
            
         
               (3)
            
            
               Do zoznamu subjektov uvedeného v prílohe I k rozhodnutiu 2013/255/SZBP by sa mal doplniť jeden subjekt.
            
         
               (4)
            
            
               Tiež by sa mali aktualizovať informácie týkajúce sa jednej osoby uvedenej v prílohe I k rozhodnutiu 2013/255/SZBP.
            
         
               (5)
            
            
               Príloha I k rozhodnutiu 2013/255/SZBP by sa preto mala zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2013/255/SZBP sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 10. júla 2017
      
         
            Za Radu
         
         
            predseda
         
         M. MAASIKAS
      
   
   
      (1)  Ú. v. EÚ L 147, 1.6.2013, s. 14.
   
      PRÍLOHA
      Príloha I k rozhodnutiu 2013/255/SZBP sa mení takto:
      
                  1.
               
               
                  V časti A („Osoby“) sa zo zoznamu vypúšťa meno tejto osoby a s ňou súvisiaci záznam:
                  
                              „202.
                           
                           
                              Ahmad Barqawi (alias Ahmed Barqawi)“.
                           
                        
            
                  2.
               
               
                  V časti A („Osoby“) sa záznam o osobe uvedenej nižšie nahrádza takto:
                  
                               
                           
                           
                              Meno
                           
                           
                              Identifikačné údaje
                           
                           
                              Dôvody
                           
                           
                              Dátum zaradenia na zoznam
                           
                        
                              „203.
                           
                           
                              George Haswani
                              (alias Heswani; Hasawani; Al Hasawani)
                           
                           
                              Adresa: Provincia Damask, Yabroud, Al Jalaa St, Sýria
                           
                           
                              Popredný podnikateľ, ktorý pôsobí v Sýrii a má podiely a/alebo je činný v odvetví strojárstva, stavebníctva a ropy a zemného plynu. Vlastní podiely a/alebo má podstatný vplyv v mnohých spoločnostiach a subjektoch v Sýrii, najmä v HESCO Engineering and Construction Company, významnej strojárskej a stavebnej spoločnosti.
                           
                           
                              7.3.2015“.
                           
                        
            
                  3.
               
               
                  V časti B („Subjekty“) sa vkladá záznam o tomto subjekte:
                  
                               
                           
                           
                              Názov
                           
                           
                              Identifikačné údaje
                           
                           
                              Dôvody
                           
                           
                              Dátum zaradenia na zoznam
                           
                        
                              „71.
                           
                           
                              Abdulkarim Group
                              (alias Al Karim for Trade and Industry/Al Karim Group)
                           
                           
                              5797 Damask
                              Sýria
                           
                           
                              Skupina Abdulkarim Group je medzinárodne uznávaný sýrsky konglomerát spojený s Waelom Abdulkarimom, ktorý je zaradený do zoznamu ako popredný podnikateľ pôsobiaci v Sýrii.
                           
                           
                              11.7.2017“.